ประกาศคณะกรรมการพิจารณามาตรการปกป้องเรื่องผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้น(ฉบับที่ ๑๑)พ.ศ. ๒๕๖๑ ตามที่ได้มีประกาศคณะกรรมการพิจารณามาตรการปกป้องเรื่อง ผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้น พ.ศ. ๒๕๕๙ ลงวันที่ ๒๓ กุมภาพันธ์ พ.ศ.๒๕๕๙ และที่แก้ไขเพิ่มเติม ให้ขยายระยะเวลาการบังคับใช้มาตรการปกป้องต่อไปอีก ๓ ปีโดยกำหนดให้เรียกเก็บอากรปกป้องสำหรับการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนความหนา ๐.๙ ถึง ๕๐.๐ มิลลิเมตร และความกว้าง๑๐๐.๐ ถึง ๓,๐๔๘.๐ มิลลิเมตร โดยมิให้เรียกเก็บอากรปกป้องสำหรับการนำเข้าสินค้าที่มีแหล่งกำเนิดจากประเทศกำลังพัฒนาตามบัญชี ก. และให้ยกเว้นการเรียกเก็บอากรปกป้องสำหรับผู้นำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนตามบัญชี ข.และสินค้าที่มีมาตรฐานและชั้นคุณภาพตามบัญชี ค. บัญชี ง. และบัญชี จ.ท้ายประกาศนั้นคณะกรรมการพิจารณามาตรการปกป้อง ได้ประชุมพิจารณาและมีมติเมื่อวันที่๑๐กันยายน พ.ศ. ๒๕๖๑ เห็นชอบให้แก้ไขเพิ่มเติมรายชื่อผู้นำเข้า มาตรฐานและชั้นคุณภาพสินค้าเหล็กแผ่นรีดร้อนเจืออื่น ๆ ชนิดเป็นม้วนและไม่เป็นม้วนที่ได้รับยกเว้นการเรียกเก็บอากรปกป้องอาศัยอำนาจตามความในมาตรา๖ (๑) มาตรา ๒๖ มาตรา ๒๗ และมาตรา ๒๘ แห่งพระราชบัญญัติมาตรการปกป้องจากการนำเข้าสินค้าที่เพิ่มขึ้นพ.ศ. ๒๕๕๐ คณะกรรมการพิจารณามาตรการปกป้องออกประกาศไว้ ดังต่อไปนี้ข้อ๑ ประกาศนี้เรียกว่า ประกาศคณะกรรมการพิจารณามาตรการปกป้อง เรื่อง ผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้น (ฉบับที่ ๑๑) พ.ศ. ๒๕๖๑ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิก บัญชี ข. บัญชี ค.และบัญชี ง. ท้ายประกาศคณะกรรมการพิจารณามาตรการปกป้อง เรื่องผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้น พ.ศ. ๒๕๕๙ ลงวันที่ ๒๓ กุมภาพันธ์ พ.ศ.๒๕๕๙ ที่แก้ไขเพิ่มเติมโดยประกาศคณะกรรมการพิจารณามาตรการปกป้อง เรื่องผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้น (ฉบับที่ ๑๐) พ.ศ. ๒๕๖๑ ลงวันที่ ๙กรกฎาคม พ.ศ. ๒๕๖๑ และให้ใช้ บัญชี ข. บัญชี ค. และบัญชี ง. ท้ายประกาศนี้แทนประกาศณ วันที่ ๒๘ กันยายน พ.ศ. ๒๕๖๑สนธิรัตน์สนธิจิรวงศ์รัฐมนตรีว่าการกระทรวงพาณิชย์ประธานคณะกรรมการพิจารณามาตรการปกป้อง[เอกสารแนบท้าย]๑.บัญชี ข. ท้ายประกาศคณะกรรมการพิจารณามาตรการปกป้อง เรื่อง ผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้น (ฉบับที่ ๑๑) พ.ศ. ๒๕๖๑๒.บัญชี ค. ท้ายประกาศคณะกรรมการพิจารณามาตรการปกป้อง เรื่อง ผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้น (ฉบับที่ ๑๑) พ.ศ. ๒๕๖๑๓.บัญชี ง. ท้ายประกาศคณะกรรมการพิจารณามาตรการปกป้อง เรื่อง ผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้น (ฉบับที่ ๑๑) พ.ศ. ๒๕๖๑(ดูข้อมูลจากภาพกฎหมาย)พรวิภา/จัดทำ๒๗ กุมภาพันธ์๒๕๖๒[๑]ราชกิจจานุเบกษาเล่ม ๑๓๕/ตอนพิเศษ ๒๔๘ ง/หน้า ๔๕/๕ ตุลาคม ๒๕๖๑